કિંખલોડ ચોકડી પરથી આંકલાવ, બોરસદ, પાદરા, જંબુસર તરફ જવા માટે મુખ્ય માર્ગ ગણવામાં આવે છે. ચોવીસ કલાક વાહનોથી ધમધમતી આ ચોકડી પર વેપાર-ધંધાનો જમાવડો જામેલો છે. જેના કારણે રોડની બંને બાજુ દબાણ કરતી લારીઓ અને ગલ્લા ઠેર ઠેર મૂકી દેવાયા છે. જેને લઈને ચોકડી પર ટ્રાફિકની સમસ્યા ખૂબ વિકટ બની છે. ટ્રાફિકની સમસ્યા હળવી કરવા માટે આજે રોડ ખાતા દ્વારા રોડની બંને બાજુ આવેલા લારી ગલ્લા અને દુકાનોને દૂર ખસેડવાની કામગીરી કરવામાં આવી હતી. જેને લઇને દુકાનદારોમાં આક્રોશ જોવા મળ્યો હતો કિંખલોડ ચોકડી પાસે આવેલા લારી ગલ્લાના દબાણો પોલીસના ચુસ્ત બંદોબસ્ત સાથે દૂર કરવામા આવ્યા હતા.